**Látogatási tilalmat rendeltek el Fejér megyében**

**A Fejér Megyei Kormányhivatal a betegek védelme érdekében 2018. január 26-tól kórházi látogatási tilalom elrendelésére hívta fel a megye valamennyi fekvőbeteg ellátást nyújtó intézményét. A rendelkezés minden kórházi osztályra érvényes.**

Az intézkedésre azért volt szükség, mert az influenza figyelőszolgálat adatai szerint a 100 ezer lakosra vonatkoztatott megbetegedési arány két járási hivatal népegészségügyi osztály és a megye illetékességi területén jelentősen meghaladta, egy járási hivatal népegészségügyi osztály illetékességi területén átlépte a járványos küszöb értéket. A megye területéről influenzaszerű tünetekkel járó közösségi halmozódás is jelentettek.

A figyelőszolgálatban résztvevő orvosok tájékoztatása alapján végzett becslés szerint 2018. január 15. és 21 között (2018. 03. hetében) a megye területén 1102 fő, az előző hetinél 40,4%-kal több beteg fordult orvoshoz influenzaszerű tünetekkel. A 100 ezer lakosra vonatkoztatott megyei megbetegedési arány 264,7%ooo volt.

Az influenzaszerű megbetegedésekkel orvoshoz fordulók aránya mindhárom járási népegészségügyi osztály illetékességi területén tovább emelkedett. A területek érintettsége között ezen a héten is jelentős különbség figyelhető meg. Egy járási népegészségügyi osztály illetékességi területén meghaladta a járványos küszöbérték kétszeresét, egy járási népegészségügyi osztály illetékességi területén közelít a járványos küszöbérték kétszereséhez, a harmadik járási népegészségügyi osztály illetékességi területén is átlépte a járványos küszöbértéket.

A területi megbetegedési arány legmagasabb a Dunaújvárosi Járási Hivatal Népegészségügyi Osztály illetékességi területén 306,5%ooo; ezt követi a Székesfehérvári Járási Hivatal Hatósági Főosztály Népegészségügyi Osztály illetékességi területe 273,1%ooo; a legalacsonyabb a Móri Járási Hivatal Népegészségügyi Osztály illetékességi területén 173,5%ooo. A megye egész területén a 100 ezer lakosra vonatkoztatott megbetegedési arány az utóbbi 3 hétben folyamatos emelkedést mutatott és mindhárom járási népegészségügyi osztály illetékességi területén túllépte a járványos küszöbértéket, a megyére vonatkoztatva a 3. héten elérte a járványos küszöbérték közel kétszeresét. Az influenza aktivitás a mérsékelt tartományban van.

Az influenzaszerű tünetekkel orvoshoz fordulók aránya a gyermekek körében emelkedést, a fiatal felnőttek, a középkorúak és az idősek körében csökkenést mutat az előző héthez képest. Az orvoshoz forduló betegek 28,0%-a a 0-14 éves; 38,0%-a a 15-34 éves; 19,9%-a a 35-59 éves és 14,0%-a a 60 éves, illetve az e feletti korosztályból került ki. A betegek több, mint egyharmadát változatlanul a fiatal felnőttek köréből jelentették.

A 3. héten influenzaszerű megbetegedések halmozódásáról nem érkezett jelentés.

2018. év negyedik hetében a Móri Járási Népegészségügyi Osztály illetékességi területén egy óvodában észlelték a légúti megbetegedések nagyobb számát. A megbetegedések a 4. hét elején kezdődtek, magas lázzal, köhögéssel, végtagfájdalmakkal, elesettséggel, fejfájással. A megbetegedés a dolgozók körében is előfordult. A hiányzások aránya elérte a 33%-ot. Az óvodából származó mintákból az etiológia tisztázására a vizsgálatok folyamatban vannak. A gyermekintézményben a működés átmeneti felfüggesztésére nem került sor.

Magyarországon a jelentés elkészítéséig 2017. 40. hetétől a beküldésre került 259 betegtől származó feldolgozott légúti 7 betegnél influenza A és 30 betegnél influenza B vírus okozta fertőzést igazoltak. 9 esetben adenovírus, egy esetben Légúti óriássejtes vírus kóroki szerepét állapították meg. Megyénk területéről a jelentés írásáig az eddig beküldött és feldolgozott légúti mintákban nem igazolódott influenzavírus jelenléte, egy esetben adenovírus kóroki szerepe igazolódott.

Influenza figyelőszolgálat adatai (megbetegedési arány 100 ezer lakosra) 2017/2018. évi influenza szezonban, Fejér megyében:

|  |  |  |  |
| --- | --- | --- | --- |
| **Járási Népegészségügyi Osztály illetékességi területe** | **01.hét** | **02.hét** | **03.hét** |
| Dunaújváros, Sárbogárd | 148,4 | 167,8 | 306,5 |
| Mór, Bicske | 89,4 | 126,2 | 173,5 |
| Székesfehérvár | 229,2 | 223,4 | 273,1 |
| **FEJÉR MEGYE** | **178,8** | **188,5** | **264,7** |

Fejér Megyei Kormányhivatal Népegészségügyi Főosztály

Üdvözlettel:

**Szakonyi Balázs**

kommunikációs referens

**Fejér Megyei Kormányhivatal**

Kormánymegbízotti Kabinet

Székesfehérvár, Szent István tér 9.

Telefon: (+36) 22/526-916

Mobil: (+36) 20/539-2237

E-mail: [szakonyi.balazs@fejer.gov.hu](mailto:szakonyi.balazs@fejer.gov.hu)

Honlap: [www.kormanyhivatal.hu/hu/fejer](http://www.kormanyhivatal.hu/hu/fejer)

cimer

***A Fejér Megyei Kormányhivatal kommunikációs szakembere a szervezet álláspontját közvetíti. Kérjük, hivatkozásaikban a szervezetre szíveskedjenek utalni.***